ai4bharat/Pralekha huggingface dataset:
نوجوانوں کے امور اور کھیل کود کی وزارت
جناب انوراگ سنگھ ٹھاکر نے 14000نوجوان رضاکاروں کے لئے تربیتی پروگرام شروع کیا
آن لائن صلاحیت سازی تربیتی پروگرام سی بی سی کے ذریعے یواین آئی ٹی اے آر کی شراکت داری میں تیار کیا گیا ہے، جس میں قیادت ، ہنرمندی، رضاکاری وغیرہ پر ماڈیول شامل ہیں
نوجوانوں کے امور ، کھیل اور اطلاعات و نشریات کے مرکزی وزیر جناب انوراگ ٹھاکر نے کہا کہ این وائی کے ایس کے تربیت یافتہ نوجوان رضاکار پنچ پرانکو پورا کرنے میں اہم کردار اداکریں گے۔ اس کے بارے میں وزیر اعظم نے یوم آزادی کے موقع پر اپنے خطاب کے دوران بات کی تھی۔انہوں نے یہ تبصرہ آج نئی دہلی کے شاشتری بھون میں ملک بھر میں این وائی کے ایس کے 14000نوجوان رضاکاروں کے آن لائن صلاحیت سازی تربیتی پروگرام کی رسمی شروعات کرتے ہوئے کیا۔
وزیر موصوف نے مزید کہا کہ تربیتی پروگرام کے مواد کو بہت احتیاط سے تیار کیا گیا ہے اور اس میں قیادت ، صلاحیت سازی، قوت فیصلہ وغیرہ پر اہم مضامین شامل ہیں۔ آج یہاں موجود تمام نوجوان متعلقہ شعبوں میں مستقبل کے قائد بننے جارہے ہیں۔ یہ وہ شعبے ہیں ، جن کا آپ انتخاب کریں۔ مثال کے طورپر سماجی خدمت، سیاست، تجارت وغیرہ۔اس طرح کے تربیتی پروگرام نوجوانوں کو ایک جامع تعلیم دیں گے اور معلومات کو بڑھانے میں مدد کریں گے، جس سے وہ آنے والے وقت میں ہندوستان کو دنیا کا سب سے بڑا ہنرمند ورک فورس بنانے کے مقصد سے کاروبا رکے لئے خود کو تیا رکرسکیں۔
وزیر موصوف نے وضاحت کی کہ اول العزم آن لائن تربیتی پروگرام کا مقصد این وائی کے ایس کے نوجوان رضاکاروں کی ہنرمندی کو بڑھانااور صلاحیت سازی کرنا ہے، تاکہ وہ اپنی شخصیت کو تعمیر کرنے کے علاوہ مثبت رول ادا کرسکیں اور قومی ترقیاتی عمل میں تعاون دے سکیں۔
آن لائن تربیت کے نفاذ کے ایک حصے کی شکل میں سی بی سی ، یواین آئی ٹی اے آر نے این وائی کے ایس کے مشورے سے تربیتی ماڈیول تیار کیا اور جنوری 2022ء کے دوران 100نوجوان رضاکاروں کے درمیان اس کا عملی تجربہ کیا گیا۔حصہ لینے والے نوجوان رضاکاروں کی فیڈ بیک کی بنیاد پر اور این وائی کے ایس پروگرام کے مدنظر ماڈیول میں ترمیم کی گئی ہے۔
لانچنگ پروگرام کے آغاز میں نوجوان امور اور ڈی جی، این وائی کے ایس کے جوائنٹ سیکریٹری جناب نتیش کمار مشرا نے اختصار سے بتایا کہ نوجوانوں کی صلاحیت سازی کے توسط سے صلاحیت سازی پہل محکمے کی اولیت کے شعبوں میں سے ایک ہے۔ سی بی سی کے ممبر جناب پروین پردیشی نے مختصر طور پر آن لائن تربیتی پروگرام کے مجوزہ روڈ میپ کی وضاحت کی۔یو این آئی ٹی اے آرکے سی ای او جناب مکل بھولا نے اس طرح کا تربیتی پروگرام شروع کرنے کے لئے نوجوانوں کے امور سے متعلق محکمے اور این وائی کے ایس کو مبارکباد دی۔ اس کے بعد یو این آئی ٹی اے آر کے ڈاکٹر لایل کے ذریعے ایک پریزینٹیشن ہوا۔ اس میں تربیتی ماڈیول کو چھوٹے اور بہت چھوٹے سطح پرچلانے کی تفصیل ساجھا کی گئی ۔ نوجوانوں کے امورکے سیکریٹری جناب سنجے کمار نے نوجوانوں کی شخصیت سازی اور ان کی صلاحیتوں کا زیادہ سے زیادہ استعمال کے لئے انہیں مناسب طورپر تربیت اور صلاحیت سازی فراہم کرنے کی ضرورت پر زور دیا۔پروگرام کے دوران دونوجوان رضاکاروں جو ماڈیول کی اہلیت کا تجزیہ کرنے کے لئے پہلے منعقد ٹسٹ رن کا حصے تھے،نے اظہار خیال کیا کہ اس طرح کے تربیتی پروگرام انتہائی اہم ہے اور نوجوانوں کی صلاحیت سازی کے لئے ضروری ہے، کیونکہ اب وہ خود حالات میں بہتری کا احساس کررہے ہیں اور کامیابی کے ساتھ متعدد کام انجام دے رہے ہیں۔
صلاحیت سازی کے اس تربیتی پروگرام کی آن لائن لانچنگ میں ملک بھر سے بڑی تعداد میں نوجوان رضاکاروں ، نوجوانوں کے امور اور کھیل دونوں محکموں کے اور این وائی کے ایس کے حکام نے بڑی تعداد میں ورچوئلی طورپر شرکت کی۔
وزارات ثقافت
نیشنل میوزیم گرونانک صاحب کے یکجہتی کے دائمی پیغام کودنیا کے سامنے اجاگر کرنے کے لئے نئی دہلی میں یکم فروری سے 9فروری تک ایک نمائش کی میز بانی کررہا ہے
نئی دہلی 05 فروری 2020 ۔تاریخ ،کلچراور فنکارانہ مہارت نیز کامیابیوں کے بارے میں معلومات کو پھیلانے کی حوصلہ افزائی کی خاطر نئی دہلی کا نیشنل میوزیم گرونانک صاحب کی زندگی اور ان کے دور کے بارے میں ایک بے مثال نمائش کی میزبانی کررہا ہے۔ یہ نمائش وزارت ثقافت کے نیشنل میوزیم ، وی او وائی سی ای اور سکھ آر آئی  کے تعاون سے منعقد کی جارہی ہے ۔نیشنل میوزیم نئی دہلی میں یکم فروری سے 9 فروری 2020 تک یہ نمائش لگائی جائے گی،جس میں یک جہتی اور ایک شناخت کے موضوع کو اجاگر کیا جائے گا۔
یہ نمائش گرونانک صاحب کے پرکاش پرب  کے 550ویں سال کے موقع پر ہورہی ہے۔ یہ نمائش بڑی بر وقت اور افادیت کی حامل ہے ، کیونکہ یہ نوجوان نسل کو گرونانک صاحب کی تعلیمات اور ان کو عزیز آدرشوں کے ساتھ خودکو دوبارہ وابستہ کرنے کا موقع فراہم کرتی ہے ۔
یہ نمائش گرونانک صاحب کے یکجہتی کے پیغا م کا تجربہ کرنے اور اس سے خودکو وابستہ کرنے کا موقع فراہم کرتی ہے ۔اس موقع پر جو پروگرام منعقدکئے جائیں گے ، ان میں پینل مباحثے ، ورکشاپ ،شاعری اور موسیقی کے اجلاس ،بچوں کے ذریعہ پروگرام ،داستان گوئی کی محفلیں اور اسی طرح کے بعض پروگرام شامل ہیں۔
اس نمائش کو منعقد کرنے کے پیچھے یہ حکمت عملی کارفرما ہے کہ یکجہتی کے ساتھ وابستگی کے لئے ہرایک کے پاس کرنے کو کچھ نہ کچھ موجود ہے ۔بھارت سرکار کے ڈیولپمنٹ آف میوزیمس اینڈ کلچرل اسپیسس کے سی ای او جناب راگھبندرسنگھ نے کہا ہے :’’ ہمارے میوزیموںکو گفتگو اور رابطے کے لئے کھلی جگہوں کی ضرورت ہے ۔ اس نمائش نے دوروں اور کئی طرح کی سرگرمیوں کے ذریعہ اس رابطے کو ممکن بنادیا ہے ۔ ہم اسی طرح کی دیگر کارروائیوں کا بھی خیر مقدم کرتے ہیں تاکہ نیشنل میوزیم بھارت اور دنیا میں بہترین ثقافتی تجربات پیش کرسکے ۔ ‘’
نیشنل میوزیم کے ایڈیشنل ڈائریکٹر جنرل جناب سبراتا ناتھ نے کہا :’’ اس طرح کی تقریبات سے میوزیم کی کارروائیوں میں لوگوں کی بڑے پیمانے پر شرکت کی حوصلہ افزائی ہوتی ہے اورہمارے جیسے ثقافتی اداروں کو ثقافتی شناخت کے ساتھ اپنائیت اور فخر کا احساس کرانے میں مدد ملتی ہے ۔‘‘
سکھ ری کے بانی جناب ہریندر سنگھ نے نمائش کے بارے میں بات کرتے ہوئے کہا :’’ گرونانک صاحب لا تعداد زندگیوں میں اب بھی تبدیلی لانے کا باعث ہیں اور دنیا کو ’عالمی دانشمندی‘ کی ان کی غیر معمولی اور فیضان بخش کہانی سننے کی ضرورت ہے ۔ وہ ایک عالمی پیغمبر اور یکجہتی سے محبت کرنے والے تھے ۔ اس نمائش سے تبدیلی کی کہانی اجاگر ہوتی ہے ۔ ‘‘
وی او وائی سی ای کی بانی اور سوشل آرٹسٹ انیکا سنگھ کا کہنا ہے :’’ یہ تقریب گرونانک کے بارے میں ہے ۔ وہ ایک ایسی روشنی تھے جو دائمی ہے اورسورج کی طرح چمکتی ہے ۔ ‘‘ نمائش کے بارے میں وضاحت کرتے ہوئے سکھ ری کی کریئٹو ڈائریکٹر اِنیّ کو ر نے کہا :’’ نمائش میں آنے والے کو یہ موقع ملے گا کہ وہ پانچ گیلریوں کے ذریعہ گرونانک صاحب کی زندگی اور تعلیمات کو مختصر طریقے پر دیکھیں ۔‘‘
یہ نمائش میوزیم کے مرکزی صحن میں لگائی جارہی ہے ، جو 9فروری 2020 کو ختم ہوگی ۔میوزیم ہفتہ کے دنوں میں چھ بجے اور ختم ہفتہ پر آٹھ بجے تک کھلا رہے گا۔
۰۰۰۰۰۰۰۰۰۰۰۰۰۰۰۰۰۰۰۰۰
U-551
(Visitor Counter : 57
ریلوے کی وزارت
آکسیجن ایکسپریس ریل گاڑیوں نے ملک میں 7115 میٹرک ٹن سے زیادہ میڈیکل آکسیجن پہنچائی
تمل ناڈو کے لیے پہلی آکسیجن ایکسپریس ریل گاڑی جس میں 80 میٹرک ٹن ایل ایم او سے لدا ہے تمل ناڈو کی طرف جا رہی ہے
آکسیجن ایکسپریس ریل گاڑیوں کے ذریعے این سی آر خطے میں ابھی تک 3900 میٹرک ٹن سے زیادہ ایل ایم او اتارا گیا
پنجاب کو آکسیجن ایکسپریس سے دہرہ دون دی گئی 40 میٹرک ٹن ایل ایم او پہنچایا گیا
آکسیجن ایکسپریس کے ذریعے اب ملک میں یومیہ تقریباً800 میٹرک ٹن آکسیجن کی فراہمی ہو رہی ہے
آکسیجن ایکسپریس کے ذریعے اترا کھنڈ، کرناٹک، مہاراشٹر، مدھیہ پردیش، ہریانہ، تلنگانہ، رجستھان، دلی اور اتر پردیش تک آکسیجن پہنچائی گئی
اب تک مہاراشٹر کو 407 میٹرک ٹن، اتر پردیش کو تقریباً 1960 میٹرک ٹن، مدھیہ پردیش کو 361 میٹرک ٹن، ہریانہ کو 1135 میٹرک ٹن، تلنگانہ کو 188 میٹرک ٹن ، راجستھان کو 72 میٹرک ٹن، کرناٹک کو 120 میٹرک ٹن اور دلی کو 2748 میٹرک ٹن آکسیجن کی فراہمی کی گئی
نئی دہلی، 13مئی، 2021/سبھی رکاوٹوں کو دور کرتے ہوئے اور نئے طریقے تلاش کرتے ہوئے بھارتی ریلویز ملک کے مختلف حصوں میں رقیق میڈیکل آکسیجن ایل ایم او پہنچا کر راحت دینے کا اپنا سفر جاری رکھے ہوئے ہے۔ بھارتی ریلویز نے ابھی تک ملک کی مختلف ریاستوں کو 444 سے زیادہ ٹینکرز میں تقریباً 7115 میٹرک ٹن ایل ایم او پہنچایا ہے۔
کل آکسیجن ایکسپریس ریل گاڑیوں نے ملک میں تقریباً 800 میٹرک ٹن ایل ایم او پہنچایا۔
ابھی تک 115 آکسیجن ریل گاڑیوں نے اپنا سفر پورا کیا اور مختلف ریاستوں کو راحت پہنچائی۔
یہ بھارتی ریلویز کی کوشش ہے کہ وہ ان ریاستوں میں زیادہ سے زیادہ ایل ایم او مختصر ترین وقت میں پہنچا دے۔
یہ بیان جاری ہونے تک ، مہاراشٹر میں 407 میٹرک ٹن ایل ایم او اتارا جا چکا تھا، یو پی میں تقریباً 1960 میٹرک ٹن ، مدھیہ پردیش میں 361 میٹرک ٹن ، ہریانہ میں 1135 میٹرک ٹن ، تلنگانہ میں 188 میٹرک ٹن ، راجستھان میں 72 میٹرک ٹن ، کرناٹک میں 120 میٹرک ٹن اور دلی میں 2748 میٹرک ٹن سے زیادہ ایل ایم او پہنچایا جا چکا تھا۔
تمل ناڈو میں پہلی آکسیجن ریل گاڑی آج دیر گئے پہنچ جائے گی جس میں 80 میٹرک ٹن ایل ایم او ، درگا پور سے لے جایا جا رہا ہے۔
آکسیجن ایکسپریس ریل گاڑیوں نے این سی آر خطے میں ابھی تک 3900 میٹرک ٹن سے زیادہ ایل ایم او مزید تقسیم کے لیے پہنچایا ہے۔
۔۔۔
م ن ۔ اس۔ ت ح ۔
U –4465
(Visitor Counter : 142
وزارت دفاع
وزارت دفاع کی خالی پڑی زمینوں پر غیرقانونی قبضے
وزیرمملکت برائے دفاع جناب شریپد نائک نے لوک سبھا میں ڈاکٹر سوجے رادھاکرشنن وکھے پاٹل اور جناب دھیرشیل سمبھاجی راؤ مانے کے سوالات کے تحریری جواب میں بتایا کہ وزارت دفاع نے دفاعی زمینوں پر ناجائز قبضوں کے بارے میں معلومات کے لیے ایک نظام پہلے سے ہی متعین کررکھا ہے اور اس سلسلے میں وقتاً فوقتاً اطلاعات موصول ہوتی رہتی ہیں اور ان پر وقتاً فوقتاً کارروائی ہوتی رہتی ہے۔
31دسمبر 2018 تک 9622.807 ایکڑس دفاعی زمینوں پر ناجائز قبضوں کی معلومات حاصل ہوچکی ہے اور سرکار نے اس سلسلے میں ناجائز قبضوں کے تدارک کے لیے درج ذیل اقدامات کیے ہیں:دفاعی زمینوں پر انتظام و انصرام کرنے والے متعلقہ ادارے ان زمینوں کی حفاظت، ان سے غیرقانونی قبضے ہٹانے اور اس کے استعمال کی منصوبہ بندی کے ذمہ دارہیں۔اس کے ساتھ ہی زمینوں کے ریکارڈ کی کمپیوٹر کاری اور ڈیجیٹل کاری کے ذریعے دفاعی زمینوں کے انتظامات کو مستحکم بنایا جائے گا، اس کے لیے دفاعی زمینوں کے سروے کیے جائیں گے۔ ان کی حدود کا ڈی مارکیشن یعنی تعین کیا جائے گا اور تصدیق کے ساتھ ساتھ ان دفاعی زمینوں کا محاسبہ کیا جائے گا۔متعلقہ معاملے کے مطابق چیف ایگزیکیٹیو آفیسر سی ای او/ڈی ای او/اسٹیشن کمانڈر اپنے اپنے تحت آنے والی دفاعی زمینوں کی باقاعدگی سے نگرانی کے ذمہ دار ہوں گے۔دفاعی زمینوں پر نئے غیرقانونی قبضوں پر نگاہ رکھنے، ان کا پتہ چلانے اور اس کی روک تھام کو یقینی بنانے کی غرض سے سرکارکی جانب سے تفصیلی ہدایات جاری کی جائیں گی۔پبلک پریمیسیز  ایکٹ، کی1971 کی دفعات اورکنٹونمنٹ ایکت 2006 کی دفعات کے مطابق دفاعی زمینوں پر غیرقانونی قبضے ختم کیے جائیں گے۔
یاد رہے کہ کوئی دفاعی زمین ایسی نہیں جو زیر استعمال نہ ہو یا فالتو ہو۔ تمام دفاعی زمینوں کو جائز فوجی اور حکمتی مقاصد کےلیے ہی استعمال کیا جارہا ہے۔بعض وہ زمینیں جو بادی النظر میں زیر استعمال نہیں ہیں، انہیں تربیت ، عمومی بیداری کے طریقوں، کی لوکیشن پلانس  اور شادی شدہ عملے کو فراہم کیے جانے والی رہائش کے لیے استعمال کیا جاتا ہے۔
۔۔۔۔۔۔۔۔۔۔۔
م ن ۔س ش۔ ت ع۔
U-5573
(Visitor Counter : 31
ماحولیات، جنگلات اور موسمیاتی تبدیلی کی وزارت
فطری تاریخ کے قومی میوزیم اور لکھنؤ کے اسٹیٹ میوزیم میں ماحولیات، تعلیم اور ماحولیات کے تحفظ کے لئے کام کرنےکے سلسلے میں ایک مفاہمت نامے پر دستخط کئے
نئی دہلی کے فطری تاریخ کے قومی میوزیم اور لکھنو کے اسٹیٹ میوزیم نے عوام میں ماحولیات کے تحفظ اور ماحولیات کے بارے میں تعلیم کی سمت میں ملک کر کام کرنے کے لئے آج ایک مفاہمت نامے پر دستخط کئے۔ اس مفاہمت نامے کے تحت اسکول اور کالجوں کے طلباء کے لئے پروگراموں کا اہتمام کرنے میں کثیر رخی کوششیں کی جائیں گی، تاکہ فطرت کے بارے میں بیداری پیداکی جاسکے۔ فطری تاریخ کے قومی میوزیم کی ڈائریکٹر محترمہ ناز رضوی اور لکھنوکے اسٹیٹ میوزیم کے ڈائریکٹر ڈاکٹر آنند کمار سنگھ نے اس مفاہمت نامے پر د ستخط کئے۔ اس موقع پر ثقافت اور سیاحت کے پرنسپل سکریٹری جناب مکیش مشرا بھی موجود تھے۔ اور اس مفاہمت نامے پر دستخط لکھنو میں گومتی نگر کے پریٹن بھون میں کئے گئے۔
ملک کی فطری وراثت کے بارے میں بیداری پیدا کرنے اور اسے فروغ دینے کے لئے ہندوستان کی آزادی کی سلو جوبلی کی تقریبات کے دوران ایک قومی سطح کے ادارے کے طور پر فطری تاریخ کا قومی میوزیم قائم کیا گیا تھا۔ ماحولیاتی تعلیم کے لئے فطری تاریخ کا قومی میوزیم کا ایک ادارہ ہے، جو ماحولیاتی تعلیم کے لیے وقف ہے، اپنی قوت بنیادی طور پر موضوعات پر مبنی نمائشی گیلریوں ، ڈسکوری روم ، ایکٹویٹی روم اور تعلیمی اور اپنی رابطہ کاری سرگرمیوں جیسے تجزیاتی وسائل کے مراکز سے حاصل کرتا ہے۔ یہاں مقصد یہ ہوتا ہے کہ ملک کے مالا مال قدرتی وراثت اور قدرتی تاریخ ، نباتاتکے علم اور زو لوجی کے تمام تر پہلوؤں کو اجاگر کیا جائے۔
ایک قومی ادارے کے طور پر فطری تاریخ کے قومی میوزیم کی ماحولیات کے تئیں بیداری پیدا کرنے اور ماحولیات کے تحفظ کی تعلیم کو فروغ دینے کے معا ملے میں پورے ملک کے لئے ایک ذمہ داری ہے۔ اس مقصد کو حاصل کرنے کے لئے فطری تاریخ کے قومی میوزیم نے ایک ملک گیر رسائی کے لئے ملک کے جنوبی وسطی مشرقی اور مغربی خطوں میں اپنے چار علاقائی میوزیم کے ذریعہ اپنے ویژن اور اپنی خدمات پیش کی ہیں۔ شمال مشرقی خطے میں ایک علاقائی مرکز بھی قائم کیا جائے گ۔
لکھنؤ کا اسٹیٹ میوزیم ریاست کا ایک پرو قار اور سب سے پرانا کثیر مقصدی میوزیم ہے، جہاں آثاری قدیمہ قدرتی تاریخ ، ٹیکوریشن ، فن اور عددیات سے متعلق فن پاروں کا شاندار مجموعہ ہے ، فن پاروں کی اشاعت ، تحقیق ، نمائش اور تحفظ کے ساتھ میوزیم وقتا فوقتا عارضی یا مستقل نمائشی گیلریوں کا اہتمام کرتا ہے۔ ٹیکنیکل افسروں / ملازمین کے لئے ورکشا پ ، دانشوروں / محققین کے لئے سیمیناروں کا بھی اہتمام کرتا ہے اور دیگر تعلیمی پروگراموں کے علاوہ آرٹ کے کورسز کا بھی اہتمام کرتا ہے۔ لکھنو کا اسٹیٹ میوزیم ملک کے دیگر میوزیمس کے اشترا ک سے کام کرتا ہے، جس کا مقصد یہ ہوتا ہے کہ ملک کے مختلف خطوں میں دنیا اور ملک کی مالا مال وراثت کے بارے میں بیداری پھیلائی جائے ۔
وزارت ماہی پروری، مویشی پروری و ڈیری
راشٹریہ گوکل مشن دیسی مویشیوں کی نسل کے فروغ اور تحفظ کا احاطہ کرتا ہے
|
|
- آر جی ایم اسکیم دودھ کی بڑھتی ہوئی مانگ کو پورا کرنے کے لئے دودھ کی پیداوار اور مویشیوں کی دودھ دینے کی صلاحیت کو بڑھاتی ہے۔
- اس اسکیم کو محکمہ اے ایچ ڈی کی نظرثانی شدہ اور دوبارہ ترتیب شدہ اسکیم کے تحت 2400 کروڑ روپئے مختص کرنے کے ساتھ جاری رکھا گیا ہے۔
- ملک بھر میں مصنوعی انسیمینیشن پروگرام کے بارے میں آر جی ایم کی معلومات انفارمیشن نیٹ ورک آن اینیمل پروڈکٹیوٹی اینڈ ہیلتھ  ڈاٹا بیس پر آن لائن اپ لوڈ کی جاتی ہیں۔
مویشی پروری اور ڈیری کا محکمہ دسمبر ، 2014 ء سے دیسی مویشیوں کی نسلوں کی تحفظ اور ترقی کے لئے راشٹریہ گوکل مشن  کو نافذ کر رہا ہے۔ یہ اسکیم دودھ کی بڑھتی ہوئی مانگ کو پورا کرنے کے لئے دودھ کی پیداوار اور مویشیوں کی دودھ دینے کی صلاحیت کو بڑھانے کے لئے بہت اہم ہے اور ملک کے دیہی کسانوں کے لئے زیادہ منافع بخش ثابت ہو رہی ہے ۔ یہ اسکیم محکمہ کی نظر ثانی شدہ اور دوبارہ ترتیب شدہ اسکیم کے تحت 22-2021 ء سے 26-2025 ء تک جاری رہے گی ، جس کے لئے 2400 کروڑ روپئے مختص کئے گئے ہیں ۔
اسکیم کے تحت ملک گیر مصنوعی تخمدانی پروگرام سے متعلق راشٹریہ گوکل مشن کی معلومات کو مویشیوں کی پیداوار اور صحت سے متعلق انفارمیشن نیٹ ورک  کےڈاٹا بیس پر آن لائن اَپ لوڈ کیا جاتا ہے ۔
یہ معلومات آج ماہی پروری، مویشی پروری اور ڈیری کے مرکزی وزیر جناب پرشوتم روپالا نے راجیہ سبھا میں ایک تحریری جواب میں فراہم کیں ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔
 
U. No. 14297
(Visitor Counter : 62
وزارت دفاع
ہندوستانی ساحلی محافظ جہازوں کے ذریعہ کنٹینر جہاز ایم وی ایکس-پر لیس پرل پر لگی آگ کو بجھانے کی کوشش کی جاری
نئی دہلی،27؍مئی2021:
ہندوستانی ساحلوں کی حفاظت کرنے والے جہازویبھواور وجر کے ذریعے کولمبو کے ساحل کے قریب کنٹینر جہاز ایم وی ایکس-پریس پرل پر لگی خطرناک آگ کو بجھانے کی کوشش جاری ہے۔ آئی سی جی ڈورنیر طیارہ نے تجزیہ اور مدد کے لئے خطہ میں اڑان بھری۔ علاقہ میں تیل رساؤ کی کوئی اطلاع نہیں ہے۔ آئی سی جی جہازسمندر پرہری، جو ایک مخصوص آلودگی عملجہاز ہے کو بھی آلودگی کے نقطہ نظر سے بھیجا گیا ہے تاکہ آگ بجھانے کی کوششوں کو بڑھایا جاسکے اور تیل کے رساؤ کی صورتحال سے نمٹا جاسکے۔ آئی سی جی نے سری لنکائی حکام کی درخواست اور بھارت سرکار کے احکامات کے مطابق اپنے وسائل کی تعیناتی کی ہے۔
بحران کا شکار جہاز ایم وی ایکس-پریس پرل نائٹرک ایسڈ اور دیگر خطرناک آئی ایم ڈی جی کوڈ کیمیکل کے ساتھ 1486کنٹینر لے جارہاتھا۔ تیز آگ کنٹینروں کو نقصان اور موجودہ خراب موسم کی وجہ سے جہاز ایک طرف جھک گیا جس کے نتیجہ میں کنٹینر پانی میں گرگیا۔ آگ پر قابو پانے کے لئے آئی سی جی کے دو جہازوں اور سری لنکائی حکام کے پار ٹگس کے ذریعے اجتماعی کوشش جاری ہے۔
آئی سی جی کے جہاز’وجر‘نے 26 مئی 2021ء کی شام میں کولمبو بندرگاہ میں دخلہ لیا گیا اور آج صبح آگ بجھانے کی کوشوں میں شامل ہونے سے قبل جہاز میں سری لنکا کے حکام کو 4500لیٹر اے ایف ایف ایف کمپاؤنڈ اور 450کلو گرام کیمیکل پاؤڈر سونپا۔ آئی سی جی نے آلودگی عمل کی سمت میں فوری مدد کے لئے کوچی، چنئی اور توتی کورِن میں اپنے وسائل بھی انتطار میں رکھے ہیں۔ ایم وی ایکس-پریس پرل میں آگ کو روکنے کی سمت میں کل ملاکر اٹھائے جاریے قدموں اور کارروائیوں میں تیزی لانے کے لئے سری لنکائی ساحلی محافظ اور دیگر سری لنکائی حکام کے ساتھ مسلسل اشتراک بنائے رکھا جارہا ہے۔
صدر جمہوریہ کا سکریٹریٹ
صدر جمہوریہ ہند آئندہ روز ہریانہ کا دورہ کریں گی
صدر جمہوریہ ہند محترمہ دروپدی مرمو آئندہ روز  ہریانہ  کا دورہ کریں گی۔
کرنال میں، صدر جمہوریہ انڈین کونسل آف ایگریکلچرل ریسرچ – قومی ڈیری تحقیقی ادارے کے 19ویں جلسہ تقسیم اسناد میں شرکت کریں گی۔ جبکہ ہسار میں، وہ چودھری چرن سنگھ ہریانہ زرعی یونیورسٹی کے 25ویں جلسہ تقسیم اسناد میں شرکت کریں گی۔
امور داخلہ کی وزارت
لداخی تجربہ کار رہنماؤں کے وفد نے مرکزی وزیر داخلہ ، جناب امت شاہ سے ملاقات کی
لیہہ لداخ کے عوام کی جانب سے، تجربہ کار رہنما، قابل احترام جناب تھکسے رنپوچے ، جناب تھپسٹن چھویوانگ  اور جناب چھیرنگ دورجے  پر مشتمل وفد نے،26 ستمبر 2020 کو @لیکروک میں مرکزی وزیر داخلہ جناب امت شاہ سے ملاقات کی ۔ اس میٹنگ کے دوران داخلی امور کے وزیر مملکت جناب جی کشن ریڈی اور نوجوانوں اور کھیلوں کے وزیر مملکت جناب کرن ری جیجو بھی موجود تھے۔
وفد کو یقین دلایا گیا کہ زبان ، آبادیات ، نسلیات ، زمین اور ملازمت سے متعلق تمام امور پر مثبت طور پر غور کیا جائے گا۔ ’’ششم شیڈول کے تحت آئینی تحفظ کیلئے عوامی تحریک‘‘ کے زیراہتمام لیہ اور کرگل ضلعوں کے نمائندوں پر مشتمل ایک وسیع لداخی وفد اور مرکزی وزارت داخلہ کے درمیان ایک بات چیت ،ایل اے ایچ ڈی سی لیہ انتخابات کے اختتام کے 15دن بعد شروع ہوگی۔ اس سلسلے میں کوئی بھی فیصلہ ، لیہ اور کرگل کے نمائندوں کی مشاورت سے ہوگا۔
مرکزی وزیر داخلہ نے وفد کو یقین دلایا کہ حکومت ہند لیہ اور کرگل کے ایل اے ایچ ڈی سی کو خود کفیل بنانے کےلئے پرعزم ہے اور مرکز کے زیر انتظام علاقے لداخ کے عوام کے مفادات کا تحفظ کرے گی۔ جس سے اس مقصد کی سمت میں تمام راہیں دریافت کی جائیں گی۔
لداخی لوگوں سے متعلق امور پر غور کرنے کےلئے حکومت ہند آئین کے ششم شیڈول کے تحت دستیاب تحفظ پر تبادلہ خیال کرنے کے لئے ہمیشہ تیار ہے۔
وفد نے آئندہ ایل اے ایچ ڈی سی ، لیہ انتخابات کے بائیکاٹ کے مطالبے کو واپس لینے پر اتفاق کیا ہے اور ان انتخابات کے باضابطہ انعقاد کے لئے بھرپور تعاون کا وعدہ کیا ہے۔
صحت اور خاندانی بہبود کی وزارت
بھارت نے مجموعی طورپر کووڈ -19سے بچاؤ کے 85 کروڑسے زیادہ ٹیکے لگاکر ایک سنگ میل طے کیا ہے
گزشتہ 24 گھنٹوں میں 68 لاکھ سے زائد خوراکیں دی گئیں
سردست صحتیابی کی شرح 97.77 فیصد ہے
گزشتہ 24 گھنٹوں کے دوران کووڈ-19 کے 28 ہزار 326 نئے کیس درج کیے گئے ہیں
بھارت میں زیر علاج مریضوں کی کل تعدادہے جو کہ کل کیسوں کی مجموعی تعداد کا0.90 فیصد ہے
جانچ کے بعد متاثر پائے جانے و الے مریضوں کی ہفتہ وار شرح فیصد ہےجو کہ پچھلے 93 دنوں سے 3 فیصد سے بھی کم ہے
بھارت نے گذشتہ 24 گھنٹوں کے دوران کووڈ-19کی68,42,786خوراکیں دینے کے ساتھ ہی ملک بھر میں اب تک85 کروڑٹیکے لگاکر ایک بڑا سنگ میل طےکیا ہے۔آج صبح سات بجے تک حاصل عبوری رپورٹ کے مطابق 83,64,110 سیشنز کے ذریعہ مجموعی طورپر85,60,81,527ویکسین کی خوراکیں دی جاچکی ہیں۔
آج صبح 7 بجے تک موصول ہونےوالی عبوری رپورٹ کے مطابق مجموعی اعداد وشمار حسب ذیل ہیں:
|
|
حفظان صحت سے متعلق کارکنان
|
|
پہلی خوراک
|
|
1,03,71,245
|
|
دوسری خوراک
|
|
88,28,268
|
|
صف اول کے صحت کارکنان
|
|
پہلی خوراک
|
|
1,83,48,990
|
|
دوسری خوراک
|
|
1,48,10,221
|
|
18سے 44سال تک کی عمر کےا فراد
|
|
پہلی خوراک
|
|
34,66,,84,035
|
|
دوسری خوراک
|
|
7,34,36,483
|
|
45سے 59سال تک کی عمر کے افراد
|
|
پہلی خوراک
|
|
15,59,65,608
|
|
دوسری خوراک
|
|
7,35,71,780
|
|
60سال سے زیادہ عمر کے افراد
|
|
پہلی خوراک
|
|
9,94,61,207
|
|
دوسری خوراک
|
|
5,46,03,690
|
|
میزان
|
|
85,60,81,527
سبھی کو کووڈ -19سے بچاؤ کا ٹیکہ لگائے جانے کا نیا مرحلہ 21 جون 2021 کو شروع ہوا تھا۔ مرکزی حکومت ملک بھر میں کووڈ -19 ٹیکہ کاری کی رفتار کو وسعت دینے اور اس کا دائرہ بڑھانے کے لئے عہد بستہ ہے۔
گزشتہ 24 گھنٹوں کے دوران 26,032مریض شفایاب ہوئے ہیں،جس کے ساتھ ہی شفایاب ہونے والے افراد کی کل تعداد 3,29,02,351 تک پہنچ گئی۔
اس کے نتیجے کے طور پر ہندوستان میں شفایابیوں کی شرح اس وقت 97.77 فیصد ہے،جو مارچ 2020 کے بعد سے اب تک کی سب سے زیادہ شرح ہے۔
مرکز اور ریاستوں اور مرکز کے زیر انتظام علاقوں کی طرف سے پائیدار اورمتحدہ کوششوں کے نتیجے میں روزانہ 50 ہزار سے کم نئے معاملات درج ہونے کا رجحان قائم ہے۔پچھلے لگاتار91دنوں سے اسی رجحان کی خبریں موصول ہوتی رہی ہے۔
بھارت میں پچھلے 24 گھنٹوں میں نئے معاملات کی تعداد28,326ریکارڈ کی گئی ہے۔
بھارت میں سردست متاثرہ معاملات کی تعداد 3,03,476 ہے ۔جانچ کے بعد متاثر پائے جانے والوں کی تعداد ملک میں مجموعی متاثرہ معاملات کامحض 0.90 فیصد ہے ، جو مارچ 2020 سے سب سے کم ہے۔
ملک بھر میں جانچ کی صلاحیت میں بڑی تعداد میں اضافہ کیا گیا ہے ۔ ملک میں پچھلے گھنٹے میں مجموعی طور پر 14,88,945 نمونوں کی جانچ کی گئی ہے۔ بھارت میں اب تک 56.32 کروڑ  نمونوں کی جانچ کی گئی ہے۔
ایک طرف جب ملک بھر میں جانچ کی صلاحیت میں اضافہ کیا گیا ہے۔ جانچ کے بعد متاثر پائے جانے والے افراد کی ہفتہ وار شرح 1.98 فیصد ہے ، جو گزشتہ 93 دن میں 3فیصدسے بھی کم ہے۔ متاثر پائے جانے والے افراد کی یومیہ شرح بھی سردست 1.90 ہے ، جو پچھلے 27دن میں 3فیصد سے بھی کم اور مسلسل 110 دنوں میں 5 فیصد سے بھی کم ہے ۔
شہری ہوابازی کی وزارت
شہری ہوابازی کے ڈائریکٹوریٹ جنرل  معقول ہوائی کرایوں کو یقینی بنانے کے لیے ماہانہ بنیادوں پر بعض راستوں پر ہوائی کرایوں کی نگرانی کرتا ہے
ہوائی کرایہ کی زیادہ سے زیادہ حد 15 دن کے چکر کے لیے رولنگ کی بنیاد پر قابل اطلاق ہوتی ہے
نئی دہلی:28؍مارچ2022: شہری ہوا بازی کی وزارت میں وزیر مملکت جنرل  وی کے سنگھ  نے آج راجیہ سبھا میں ایک سوال کے تحریری جواب میں اطلاع فراہم کی کہ ہوائی کرایوں کو حکومتوں کے ذریعہ منظم نہیں کیا جاتا ہے۔ قاعدہ 135 کے ذیلی اصول ، ہوائی جہاز کے قواعد 1937 کے تحت، ایئر لائنز آپریشن کی لاگت، سروس کی خصوصیات، مناسب منافع اور عام طور پر مروجہ ٹیرف سمیت تمام متعلقہ عوامل کو مدنظر رکھتے ہوئے مناسب ٹیرف طے کرنے کے لیے آزاد ہیں۔ ایئرلائنز کے ذریعہ قائم کردہ ہوائی کرایہ ان کی متعلقہ ویب سائٹ پر رول 135، ایئر کرافٹ رولز 1937 کے ذیلی اصول  کے تحت شائع کیا جاتا ہے۔
حد سے زیادہ چارجنگ اور ہوائی کرایوں میں اچانک اضافے کو روکنے اور طے شدہ گھریلو ایئر لائنز کے ذریعے شفافیت کو فروغ دینے کے لیے شہری ہوابازی کے ڈائریکٹوریٹ جنرل  نے 2010 کا ایئر ٹرانسپورٹ سرکلر 02 جاری کیا ہے جس میں ایئر لائنز کو اپنی متعلقہ ویب سائٹس پر اپنے نیٹ ورک پر کرایہ کے مختلف زمروں اور بازار میں پیش کیے جانے کے انداز میں ٹیرف شیٹ روٹ ظاہر کرنے کی ضرورت ہے۔
ڈی جی سی اے کے پاس ایک ٹیرف مانیٹرنگ یونٹ ہے جو ماہانہ بنیادوں پر بعض راستوں پر ہوائی کرایوں کی نگرانی کرتا ہے تاکہ یہ یقینی بنایا جا سکے کہ ایئر لائنز ان کی طرف سے اعلان کردہ حد سے باہر ہوائی کرایہ وصول نہ کریں۔
گزشتہ دو برسوں کے دوران کووڈ-19 وبائی امراض نے ہوا بازی کے شعبے سمیت کاروباروں کی آمدنی کے سلسلے کو بری طرح متاثر کیا ہے۔ عام حالات میں حکومت کی طرف سے ہوائی کرایوں کو نہ تو قائم کیا جاتا ہے اور نہ ہی ان کو منظم کیا جاتا ہے۔ تاہم غیر معمولی حالات کی وجہ سے حکومت کی طرف سے ایک خاص اقدام کے طور پر اوپری اور نچلی حد کے ساتھ کرایہ کے بینڈ متعارف کرائے گئے تھے۔ کرایہ کے بینڈ مسافروں کے ساتھ ساتھ ایئر لائنز کے مفادات کے تحفظ کے دوہرے مقصد کو پورا کرتے ہیں۔
ایوی ایشن ٹربائن فیول  کی قیمتوں میں خاطر خواہ اضافے کے پیش نظر وقتاً فوقتاً کرایوں پر نظر ثانی کی جاتی ہے تاکہ مسافروں کے مفادات کا تحفظ کرتے ہوئے ہوا بازی کے شعبے کو قابل عمل بنایا جا سکے۔ فی الحال 15 دن کے چکر کے لیے کرایہ کی حد کا اطلاق رولنگ کی بنیاد پر ہوتا ہے۔ حکومت باقاعدگی سے صورتحال کا جائزہ لے رہی ہے۔ مزید برآں گھریلو شیڈول آپریشنز اور کرایہ کی حد میں نرمی سے متعلق فیصلے موجودہ کووڈ-19 کی صورتحال، آپریشنز کی حیثیت اور ہوائی سفر کے لیے مسافروں کی مانگ سے مشروط ہیں۔
وزارت دفاع
فضائیہ کے سربراہ  کا مشرقی فضائی کمان میں سرحدی فضائیہ ٹھکانوں کا دورہ
نئی دہلی، 03 ستمبر ، 2020 / ایئر چیف مارشل آر کے ایس بھدوریا نے جو فضائیہ کے سربراہ  ہیں 02 ستمبر 2020 کو مشرقی فضائیہ کمان  نے سرحدی فضائیہ ٹھکانوں کا دورہ کیا۔
مشرقی فضائی کمان میں ٹھکانوں پر پہنچنے پر سی اے ایس کا متعلقہ فضائی افسران کمانڈنگ نے خیر مقدم کیا جنہوں نے انہیں اپنی کمان کے تحت جنگجو شاخوں کی تیاری اور کام کاج کی تیاری سے متعلق جانکاری فراہم کی۔ سی اے ایس نے اپنے دورے میں ان شاخوں میں خدمات انجام دینے والے فضائی جنگجوؤں کے ساتھ ملاقات کی اور بات چیت کی۔ انہوں نے دی گئی سبھی ذمہ داریوں کو مستعیدی سے انجام دینے کے لیے ٹھاکنے کے عملے کی کوششوں کو سراہا اور ان سے زور دے کر کہا کہ وہ اپنے فرائض کی انجام دہی اسی طرح دل و جان سے کرتے رہیں۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 5057
(Visitor Counter : 147